Държавен вестник, бр. 61, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  61
23. издава становище за допустимост на 
инвестиционни намерения за съответствието 
им с плана за управление на речния басейн и 
плана за управление на риска от наводнения.“
§ 91. В чл. 155а, ал. 1, т. 1 и 2 след думите 
„чл. 135“ се добавя „ал. 1“. 
§ 92. В чл. 156а, ал. 1, т. 2, буква „в“ думите 
„още при достигане на прага на замърсяване“ 
се заличават.
§ 93. В чл. 156б се правят следните допъл­
нения:
1. В ал. 1, т. 1 след думите „водното тяло“ 
се поставя запетая и се добавя „които биха 
били необходими за постигането на добро 
екологично състояние“.
2. В ал. 2 след думата „извършват“ се добавя 
„на всеки 6 години“.
§ 94. В чл. 156в т. 4 се изменя така:
„4. в плана за управление на речния басейн 
или неговата актуализация са включени:
а) списък на мерките, които са предвидени 
като необходими за постепенното постигане 
на изискваното състояние на водното тяло в 
рамките на удължения срок;
б) обосновка на причините за забавянето 
на изпълнението на тези мерки и очакваните 
срокове за изпълнението им;
в) преглед на прилагането на тези мерки 
в рамките на предходния план и списък на 
всички допълнителни мерки, които трябва да 
се изпълнят в периода на текущия план.“
§ 95. В чл. 156д се правят следните изменения:
1. Текстът преди т. 1 се изменя така: „Вре­
менното влошаване на състоянието на водните 
тела не се смята за нарушение на този закон, 
когато е в резултат от естествени причини или 
непредвидими, или изключителни обстоятелства, 
включително силни наводнения и продължителни 
засушавания, или са в резултат на обстоятелства, 
предизвикани от инциденти, които не са могли 
да бъдат предвидени, в случаите, когато:“.
2. Точка 1 се изменя така:
„1. са предприети всички практически 
мерки за:
а) предотвратяване на бъдещо влошаване 
състоянието на водното тяло;
б) невъзпрепятстване постигането на целите 
на този закон за други водни тела, незасегнати 
пряко от тези обстоятелства;“.
§ 96. В чл. 156е, ал. 1 се създава т. 3:
„3. не е постигнато предпазване от влоша­
ване от много добро до добро състояние на 
повърхностно водно тяло в резултат от нови 
дейности за устойчиво човешко развитие.“
§ 97. Член 156ж се изменя така:
„Чл. 156ж. (1) При прилагането на разпо­
редбите на чл. 156б – 156е:
1. не се допуска постоянно планиране на 
изключения и компромиси при постигането на 
добро състояние на други водни тела в рамките 
на района за басейново управление;
2. се осигурява съответствие с изискванията 
по прилагането на другите национални актове 
и актовете на Европейския съюз в областта на 
околната среда.
(2) Разпоредбите на чл. 156б – 156е се 
прилагат:
1. само за отделни водни тела, определени 
в плана за управление на речния басейн, при 
условие че не се препятства постигането на 
целите на този закон за други водни тела;
2. така, че да се гарантира спазването на 
националните актове и актовете на Европей­
ския съюз в областта на опазването на водите.“
§ 98. В чл. 156и, ал. 1 навсякъде след думите 
„чл. 135“ се добавя „ал. 1“.
§ 99. В чл. 156н се правят следните изме­
нения и допълнения:
1. В ал. 1 думата „допълнителни“ се заменя 
с „допълващи“.
2. В ал. 2:
а) точка 1 се изменя така:
„1. мерките, необходими за прилагането на 
този закон, подзаконовите актове по неговото 
прилагане и други нормативни актове в област­
та на околната среда, имащи отношение към 
водите, включително мерките, изисквани за:
а) прилагане на комбинирания подход за 
точкови и дифузни източници, на процедурите за 
оценка на въздействието върху околната среда 
и за интегриран контрол на замърсяването;
б) опазване на водите, предназначени за 
питейно-битови цели, и на водите за къпане;
в) опазване на птиците и местообитанията;
г) опазване на водите от замърсяване с нит­
рати, с продукти за растителна защита и при 
големи промишлени аварии;
д) пречистване на отпадъчните води от на­
селените места и третиране и оползотворяване 
на утайките от отпадъчни води;“
б) в т. 6:
аа) в текста преди буква „а“ след думата 
„води“ се добавя „за възстановяване или уве­
личаване ресурсите на подземните водни тела“;
бб) в буква „а“ накрая се поставя запетая 
и се добавя „като източник на използваната 
за изкуствено подхранване вода може да бъде 
всяко повърхностно или подземно водно тяло, 
качеството на водата от които не компрометира 
постигането на определените цели за опазване 
на околната среда на подземното водно тяло, 
чиито ресурси се възстановяват или увеличават 
чрез подхранването“;
вв) в буква „б“ думата „регулирането“ се 
заменя с „разрешителното“;
в) в т. 11 думите „техническите загуби на 
замърсители“ се заменят със „значителни загуби 
на замърсители от технически инсталации“;
г) създава се т. 12:
„12. специфични мерки за постигане на 
добро химично състояние на подземните води 
и опазването им от замърсяване и влошаване, 
определени с наредбата по чл. 135, ал. 1, т. 2.“